ჩედ მაიკლ მარი

ჩედ მაიკლ მარი (ინგლ. Chad Michael Murray; დ.24 აგვისტო, 1981) — ამერიკელი მსახიობი, ყოფილი მოდელი და თინეიჯერების კერპი. ის ცნობილი გახდა ლუკას სკოტის როლით The WB/The CW-ის დრამატულ სერიალში „ვან თრი ჰილი“. მარი დაიბადა ბუფალოში, ნიუ-იორკის შტატში. იგი არის ავიადისპეჩერი რექს მარის შვილი. 1999 წელს ჩედი წავიდა ჰოლივუდში, სადაც თავის თავს ირჩენდა მოდელობით და წარმოადგენდა ისეთ მარკებს როგორებიცაა Skechers, Tommy Hilfiger და Gucci. მარიმ რამდენიმე სატელევიზიო შოუში მიიღო მონაწილეობა სტუმრის სახით, მათ შორის „დიაგნოზი: მკვლელობა“ და „CSI:დანაშაულის ადგილი“. 1999 წელს მარიმ სერიალ „გილმორის გოგოებში“ ითამაშა ტრისტან დუგრეის როლი. შემდეგ იგი რამდენიმე სატელევიზიო ფილმშიც გამოჩნდა, ესენია „Aftermath: A Long Way Home“ და „Murphy's Dozen“. მოგვიანებით იმავე წელს, გამოჩნდა სერიალში „დოუსონის უბე“. 2003 წელს მარი გამოჩნდა უოლტ დისნეის ფილმში „შეშლილი პარასკევი“ ლინდსი ლოჰანთან და ჯემი ლი კერტისთან ერთად. მარიმ ასევე ითამაშა ლუკ ჰარტმანის როლი სატელევიზიო ფილმში „მარტოხელა რეინჯერი“. იმავე წელს მოიპოვა ლუკას სკოტის როლი The WB-ის სატელევიზიო სერიალში „ვან თრი ჰილი“. სერიალი სწრაფად იქცა არხის ერთ-ერთ პოპულარულ შოუდ, რომელმაც 4.50 მილიონი მაყურებლის ყურადღება დაიმსახურა პირველი სეზონის ბოლოს. მარი ბევრი ცნობილი ჟურნალის გარეკანზე გამოჩნდა, როგორიც არის „Rolling Stone„ და „People“. იმავე წელს ჟურნალ „People“-ის მიერ მარი დასახელდა „ტვ-ის სექსუალურ მამაკაცად“. 2004 წელს, მარიმ ითამაშა რომანტიკულ კომედიაში „კონკიას ამბავი„. მიუხედავად იმისა რომ შეფასებები იყო ნეგატიური, კრიტიკოსებმა დადებითად შეაფასეს ჰილარი დაფის თამაში. ფილმმა 66,068,046 აშშ დოლარი მოიპოვა. 2005 წელს ფილმი წარდგენილი იყო Teen Choice Awards-ზე. მოგვიანებით მარი ჟურნალმა „People“ „ყველაზე სექსუალურ მამაკაცად“ დაასახელა. 2005 წელს მარიმ ითამაშა ფილმში „ცვილის ფიგურების სახლი“. ფილმმა პირველ სამ დღეში 12 მილიონი შემოიტანა. მიუხედავად იმისა რომ კრიტიკოსები არ იყვნენ კმაყოფილნი ამ ფილმით, ჯამში „ცვილის ფიგურების სახლმა“ მოიპოვა 68,766,121 აშშ დოლარი დაგადაეცა Teen Choice Awards-ის სამი ჯილდო. მარიმ ცოლად შეირთო მსახიობი სოფია ბუში 2005 წლის 16 აპრილს; მსახიობები „ვან თრი ჰილის“ გადაღებებზე შეხვდნენ. სანამ დაქორწინდებოდნენ, ბუში და მარი, თითქმის ორი წელი ერთმანეთს ხვდებოდნენ. მაგრამ ქორწინებიდან ხუთი თვის შემდეგ, ბუშმა განცხადება შეიტანა გაყრაზე. გაყრის შემდეგ, მარი დაინიშნა კენზია დალტონზე (დაიბადა 1988 წლის 7 მარტს, ყოფილი ჩირლიდერი, რომელიც „ვან თრი ჰილის“ რამდენიმე ეპიზოდში გამოჩნდა.'. ცნობილი გახდა რომ მათ შეხვედრები დაიწყეს 2005 წლის დეკემბერში. ის იყო პირველი მონაწილე, რომელმაც მეორე ადგილი აიღო 2005 წელს Miss North Carolina Teen USA-ზე. 2014 წელს ცოლად შეიერთო მოდელი და მსახიობი სარა რემერი. 2015 წელს პირველი შვილი შეეძინათ, ხოლო 2017 წელს მეორე. შეგიძლიათ იხილოთ მედიაფაილები თემაზე „ჩედ მაიკლ მარი“ ვიკისაწყობში. ჩედ მაიკლ მარი კინოფილმების ინტერნეტ-მონაცემთა ბაზაში ინტერვიუ დაარქივებული 2008-05-22 საიტზე Wayback Machine. ↑ Chad Michael Murray Biography (1981-) ↑ TV's Sexiest Guys დაარქივებული 2016-03-04 საიტზე Wayback Machine. „People Magazine„ ↑ Sarah Chauncey. A Cinderella story review. დაარქივებულია ორიგინალიდან — 2007-12-01. ციტირების თარიღი: 2007-11-25. ↑ Urban Cinefile feature. დაარქივებულია ორიგინალიდან — 2007-12-26. ციტირების თარიღი: 2007-11-25. ↑ 5.0 5.1 „Fast Forward His marriage not yet ended, Chad Michael Murray steps out with his new, teen fiancee Kenzie Dalton“. „People Magazine]]“. 2006-04-24. ↑ Rouse, Wade. (June 1, 2015) Chad Michael Murray and Sarah Roemer Welcome a Son. People.com. დაარქივებულია ორიგინალიდან — ივნისი 3, 2015. ციტირების თარიღი: June 1, 2015. ↑ Juneau, Jen. Chad Michael Murray and Sarah Roemer Welcome Daughter (March 13, 2017). ციტირების თარიღი: March 13, 2017.